Елның иң кɵтелгән музыкаль вакыйгасы – «Татар җыры»ның НӘТИҖӘЛӘРЕ билгеле булды

	«Пирамида» күңел ачу үзәгендә, елның иң кɵтелгән музыкаль вакыйгасы – XVIII «Татар җыры» халыкара эстрада фестивале узды. Меңләгән тамашачы уникаль шоу шаһиты булды һәм бɵтенлэй башка, яңа «Татар җыры» белән танышты. 	 Фестивальнең башыннан ахырына кадәр барган узгәрешләрне һәркем тойгандыр: яңа бизәлеш, яңа музыкаль борылышлар, яңа тɵсләр. 18 яшен «Татар җыры» бɵтенебез күреп ияләнгән ал тɵсмерләрдә түгел, ә затлы зɵбәрҗәт тɵсенә «киенеп» каршы алды.  Традиция буенча,  фестиваль Республикабызның иң күренекле һәм танылган шәхесләрен бергә җыйды. Церемониянең тɵп кунагы – Татарстан Республикасы президенты – Рɵстәм Нургалиевич Миңнеханов һәм аның тормыш иптәше Гѳлсинә Мѳнир кызы булды. Тантаның мәртәбәле кунаклары арасында шулай ук мәдәният министры Айрат Сибагатуллинны, «Юл хәрәкәте иминлеге» дәүләт инспекциясе идарәсе җитәкчесе Рифкать Миңнехановны күрергә мɵмкин иде. Җыр бәйрәме белән котлап, Президентыбыз исеменнән сәхнәгә зур чәчәк бәйләме алып чыктылар.   
	---	
Барс-Медиа

	№ --- | 17.12.2017	


